

Budapest Főváros XX. kerület

Pesterzsébet Önkormányzata

**PÉNZÜGYI BIZOTTSÁG**

1201 Budapest, Kossuth Lajos tér 1.

www.pesterzsebet.hu

**96/2017. (X.09.) PB sz. határozat**

**A Pénzügyi Bizottság**

**2017. október 9-ei ülésének napirendjét az alábbiak szerint fogadja el:**

**napirendi pont:**

**Javaslat a Pesterzsébeti Örmény Nemzetiségi Önkormányzat által felajánlott „Pesterzsébet bemutatkozik” c. kiállítás tablóinak befogadására**

(Testületi meghívó 7. napirendi pontja)

**napirendi pont:**

**Javaslat folyószámla szerződés és bankszámlahitel (folyószámlahitel) szerződés megkötésére**

(Testületi meghívó 8. napirendi pontja)

**napirendi pont:**

**Javaslat a közétkeztetési nyersanyagnorma rendezésére vonatkozó elvi döntés meghozatalára**

(Testületi meghívó 12. napirendi pontja)

**napirendi pont:**

**Javaslat a Bp. XX. Zodony u. 1. (170187/91 hrsz) szám alatti ingatlanon létesítendő kültéri medencével kapcsolatos döntések meghozatalára**

(Testületi meghívó 13. napirendi pontja)

**napirendi pont:**

**Javaslat az Önkormányzat tulajdonában álló lakások és helyiségek víz-és csatornadíjának bérlőre történő áthárításáról szóló önkormányzati rendelet megalkotására**

(Testületi meghívó 14. napirendi pontja)

**napirendi pont:**

**Javaslat együttműködési megállapodás megkötésére a Budapest XX. kerület, Ady Endre u. 150. szám alatti sporttelepen létesítendő műfüves futballpálya megépítése érdekében**

(Testületi meghívó 17. napirendi pontja)

**napirendi pont:**

**Egyebek**

1. **napirendi pont**

**Javaslat a Tátra téri piac jogi helyzetének rendezési lehetőségeire**

(Testületi meghívó 5. napirendi pontja)

**napirendi pont**

**Javaslat a DUNA-ÁG INVEST Kft. „f.a.” tulajdonában lévő ingatlanok és tárgyi eszközök megvásárlása érdekében nyilvános pályázaton történő részvételre**

(Testületi meghívó 6. napirendi pontja)

**97/2017. (X.09.) PB sz. határozat**

**A bizottság elfogadásra javasolja a képviselő-testületnek**:

Az önkormányzat tulajdonában álló vagyonnal való rendelkezés szabályairól szóló 22/2012. (V. 22.) önkormányzati rendelet 33.§ (1) bekezdése alapján elfogadja, a határozat mellékletét képező lista szerinti, az ún. „Pesterzsébet Bemutatkozik” című 21 db tablóból álló kiállítás anyagára vonatkozó, Pesterzsébet Örmény Nemzetiségi Önkormányzat 35/2017. (VI. 19.) ÖNÖ sz. határozatával tett felajánlását.

2. Felkéri a polgármestert a szükséges intézkedések megtételére.

Határidő: 2017. október 09.

Felelős: Marton Sándorné, a Pénzügyi Bizottság elnöke

**98/2017. (X.09.) PB sz. határozat**

**A bizottság elfogadásra javasolja a képviselő-testületnek**:

Pesterzsébet Önkormányzatának Képviselő-testülete

1. felhatalmazza a polgármestert, hogy a pénzügyi likviditás fenntartása érdekében 2018. január 1. és 2018. december 31. közötti időszakra, 500 000 000 Ft összegű, 12 hónap futamidejű folyószámla-hitel szerződés megkötéséhez a szükséges intézkedéseket tegye meg és a hitelszerződést írja alá,

2. a hitel és járulékai visszafizetésének biztosítékául az önkormányzat költségvetési saját bevételeit ajánlja fel, különös tekintettel a helyi adóbevételekre, átengedett adóbevételekre, figyelembe véve a mindenkor hatályos államháztartási törvényt és az annak végrehajtásáról szóló kormányrendeletet,

3. felkéri a polgármestert, hogy a folyószámlahitel igénybevételéről a Képviselő-testületet - ülésein - tájékoztassa.

Határidő: 2017. október 09.

Felelős: Marton Sándorné, a Pénzügyi Bizottság elnöke

**99/2017. (X.09.) PB sz. határozat**

**A bizottság elfogadásra javasolja a képviselő-testületnek**:

**II/2.** a PENSIO Minőségi Közétkeztetés Kft. által biztosított étkeztetések jelenlegi nyersanyagnormájának összegét valamennyi ellátotti kategóriában egységesen **10%-kal** **megemeli**, mely alapján **2018. január 01. napjától** az egyes kategóriákban az alábbi nyersanyagköltségek érvényesek a kerekítés szabályainak alkalmazásával:

|  |  |
| --- | --- |
| **KATEGÓRIA** | **nettó**  **nyersanyagköltség**  **Ft/fő/nap** |
| bölcsődei étkezés | 359 |
| óvoda háromszori étkezés | 406 |
| általános iskola egyszeri étkezés | 353 |
| általános iskola  háromszori étkezés | 509 |
| gyermekek átmeneti otthonában biztosított étkezés | 900 |
| szociális étkeztetés  egyszeri étkezés (ebéd) | 366 |

**III.** felkéri a polgármestert, hogy a nyersanyagnorma emelése miatt szükséges rendeletmódosítást terjessze a Képviselő-testület elé, legkésőbb a 2017. decemberi képviselő-testületi ülésre, a 2018. évi költségvetés tervezése során pedig vegye figyelembe a normaemeléssel járó többletkiadásokat.

**IV/2.** kinyilvánítja azon szándékát, hogy a személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 9/2012. (III. 23.) önkormányzati rendelet módosításáról szóló 1/2015. (I.30.) önkormányzati rendeletnek a 15 %-kal megemelkedett nyersanyagköltséget átvállaló rendelkezését **hatályában fenntartja**, ugyanakkor a jelen határozat II. pontjában meghatározott mértékű nyersanyagköltség emelkedést **nem vállalja át**.

**V.** felkéri a polgármestert a szükséges intézkedések megtételére.

Határidő: 2017. október 09.

Felelős: Marton Sándorné, a Pénzügyi Bizottság elnöke

**100/2017. (X.09.) PB sz. határozat**

**A bizottság tárgyalásra alkalmasnak javasolja a képviselő-testületnek**:

. **megerősíti** a 042/2017. (II.09.) Ök. számú határozattal módosított 141/2016. (VI.09.) Ök. számú határozatában az Önkormányzat kizárólagos tulajdonában lévő Bp. XX. Zodony u. 1. szám alatti (170187/91 hrsz) ingatlanon létesítendő uszoda kültéri medence – a Magyar Vízilabda Szövetség által biztosított TAO támogatás igénybevételével, az Erzsébeti Spartacus Munkás Testedző Kör Sportegyesület (Bp. XX. Ady E. u. 150.) beruházásában történő – megvalósítása érdekében hozott **tulajdonosi hozzájárulásában foglaltakat azzal, hogy a beruházás csak abban az esetben kezdődhet meg, ha a létesítmény megvalósításához szükséges TAO forrás, valamint a szükséges önerő teljes összege igazoltan a beruházó rendelkezésre áll, és a létesítmény jövőbeni üzemeltetésére és az üzemeltetés finanszírozására vonatkozó koncepciót a Képviselő-testület jóváhagyta.**

A Képviselő-testület ennek érdekében és igazolására felkéri az Erzsébeti Spartacus Munkás Testedző Kör Sportegyesület elnökét, hogy a beruházás megkezdését megelőzően tájékoztassa annak részleteiről, így különösen a finanszírozáshoz szükséges pénzeszköz rendelkezésre állásáról, a beruházás tervezett ütemezéséről, határidejéről, az elkészült létesítmény üzemeltetéséhez szükséges kalkulált költségekről, illetve annak tervezett finanszírozásáról az Önkormányzat Képviselő-testületét.

I/2. 042/2017. (II.09.) Ök. számú határozatával módosított 141/2016. (VI.09.) Ök. számú határozatát, valamint az abban az Önkormányzat kizárólagos tulajdonában lévő Bp. XX. Zodony u. 1. szám alatti (170187/91. hrsz) ingatlanon létesítendő uszoda kültéri medence létesítéséhez adott **tulajdonosi hozzájárulását** **visszavonja**, figyelemmel arra, hogy szükséges önerőt, valamint az uszoda üzemeltetéséhez szükséges előirányzatot biztosítani nem tudja.

II. felkéri a polgármestert, hogy a határozat végrehajtása érdekében a szükséges intézkedéseket tegye meg.

Határidő: 2017. október 09.

Felelős: Marton Sándorné, a Pénzügyi Bizottság elnöke

**101/2017. (X.09.) PB sz. határozat**

**A bizottság elfogadásra javasolja a képviselő-testületnek**:

**Budapest Főváros XX. kerület Pesterzsébet Önkormányzata Képviselő-testületének**

**……/2017. (……..) önkormányzati rendelete**

**az önkormányzat tulajdonában lévő lakások és helyiségek víz- és csatornahasználati díjának bérlőre történő áthárításáról**

Határidő: 2017. október 09.

Felelős: Marton Sándorné, a Pénzügyi Bizottság elnöke

**102/2017. (X.09.) PB sz. határozat**

**A bizottság elfogadásra javasolja a képviselő-testületnek**:

A Képviselő-testület úgy dönt, hogy:

1. az Önkormányzat együttműködési megállapodást kíván kötni a Magyar Labdarúgó Szövetséggel az Ady Endre utcai Sporttelep (Budapest XX. kerület, Ady Endre utca 150. szám, 177223 helyrajzi szám alatti ingatlan) területén létesítendő 100x64 (106x68) méteres műfüves futballpálya megvalósítására az Országos Pályaépítési Program keretében.
2. vállalja, hogy a Magyar Labdarúgó Szövetség részére a pálya megvalósítása érdekében 20.672.336,-Ft + áfa összegű tulajdonosi önrészt biztosít az Önkormányzat 2018. évi költségvetése terhére.
3. tudomásul veszi, hogy a Magyar Labdarúgó Szövetséget a pályára 15 év időtartamú, az együttműködési megállapodásban meghatározott ingyenes részleges használati jog illeti meg.

felkéri a polgármestert, hogy a Magyar Labdarúgó Szövetséggel közösen véglegesített együttműködési megállapodást kösse meg

Határidő: 2017. október 09.

Felelős: Marton Sándorné, a Pénzügyi Bizottság elnöke

**103/2017. (X.09.) PB sz. határozat**

**A bizottság elfogadásra javasolja a képviselő-testületnek**:

A Képviselő-testület úgy dönt, hogy

I.

1. kinyilvánítja szándékát a Budapest XX. Tátra téri Piac jogi helyzetének mindenki számára megnyugtató rendezésére.
2. visszavonja a 171/2014. (IX.18.) Ök. számú határozatnak a III/1., III/2., IV., V. és VI. pontjait.
3. megszünteti a Budapest XX. Tátra tér 172505/2/A hrsz-ú felépítmény ingatlanon a társasháztulajdont.
4. a Budapest XX. Tátra tér 172505/2/A hrsz-ú felépítmény ingatlan-nyilvántartásba bejegyzett alapterületét pontosítja, a teljes szintenkénti hasznos alapterületnek az ingatlan-nyilvántartásban történő feltüntetésével.
5. felkéri a Polgármestert, hogy a 3-4. pont szerinti döntések végrehajtása, valamint a Budapest XX. Tátra tér 172505/2 hrsz-ú föld ingatlanon és a Budapest XX. Tátra tér 172505/2/A hrsz-ú felépítmény ingatlanon az Önkormányzat 1/1 arányú kizárólagos tulajdonjogának feltüntetése érdekében kezdeményezzen ingatlan-nyilvántartási eljárást, az ingatlan-nyilvántartási átvezetéshez a szükséges intézkedéseket tegye meg, és felhatalmazza a Polgármestert valamennyi, a döntések végrehajtásához és az eljárás lefolytatásához szükséges okirat aláírására.
6. felkéri a Polgármestert, hogy vizsgálja meg a Budapest XX. Tátra téri Piac jogi helyzete rendezésének, valamint a Budapest XX. Tátra téri Piacon az ún. Átrium területe befedésének műszaki, jogi és pénzügyi feltételeit és a kidolgozott megoldási javaslatokat terjessze elő a képviselő-testület 2018. márciusi ülésén.

II. Fenntartja a 171/2014. (IX.18.) Ök. számú határozattal hozott döntését, és felkéri a Polgármestert, hogy a Tátra téri Piac vonatkozásában a társasházi alapító okirat érvénytelensége iránt indított per helyzetéről adjon tájékoztatást a képviselő-testület részére a szünetelési határidő letelte után a további szükséges intézkedések megtétele érdekében.

Határidő: 2017. október 09.

Felelős: Marton Sándorné, a Pénzügyi Bizottság elnöke

**104/2017. (X.09.) PB sz. határozat**

**A bizottság elfogadásra javasolja a képviselő-testületnek:**

A Képviselő-testület úgy dönt, hogy

I jóváhagyja a DUNA-ÁG INVEST Kft. „f.a.” felszámolója, a MORECO Tanácsadó Kft. által a Cégközlöny 2017. július 27-i számában megjelentetett nyilvános pályázati felhívásra benyújtandó, a DUNA-ÁG INVEST Kft. „f.a.” tulajdonában lévő Bp. XX. 170022/0/A hrsz-ú, a Bp. XX. 170022/0/B hrsz-ú, valamint a Bp. XX. 170022/0/C hrsz-ú ingatlanok 1/1 arányú részilletőségének, valamint a szálloda és étterem berendezési tárgyai (27 db tárgyi eszköz) nettó 707.272.728,- Ft, azaz nettó Hétszázhétmillió-kettőszázhetvenkettőezer-hétszázhuszonnyolc forint összegű vételár ellenében történő megvásárlására vonatkozó, a határozat mellékletét képező pályázat szövegét és felhatalmazza a polgármestert a pályázat aláírására és annak az Elektronikus Értékesítési Rendszerbe történő feltöltésére (pályázat benyújtására). A pályázat benyújtásához szükséges előirányzatot a Raiffeisen Bank Zrt. által nyújtott 707.000.000,- Ft összegű hitelfelvétel biztosítja. A hitel felvételét megelőzően az adósságkeletkeztető ügyletet Magyarország Kormánya 1607/2017. (IX.5.) Korm. határozattal engedélyezte. A fennmaradó nettó 272.728,- Ft összeg fedezete a 2017. évi költségvetés K62 beruházások során rendelkezésre áll.

1. felkéri a polgármestert, hogy rendelkezzen a nyilvános pályázati felhíváson való részvétel érdekében a 22.700.000,- Ft, azaz Huszonkettőmillió-hétszázezer forint összegű ajánlati biztosíték megfizetése iránt, mely összeg a pályázat nyertessége esetén a vételárba beleszámít. Az ajánlati biztosíték megfizetéséhez szükséges előirányzatot a Képviselő-testület a 2017. évi költségvetés K62 beruházások sora terhére biztosítja azzal, hogy a pályázat nyertessége esetén az összeg a Raiffeisen Bank Nyrt-től felvett 707.000.000,- Ft összegű hitel terhére visszapótlásra kerül.
2. az Elektronikus Értékesítési Rendszer használatával kapcsolatosan a rendszer működtetője részére fizetendő jutalék megfizethetősége érdekében – a pályázat nyertessége esetére – a nettó vételár 1%-ának megfelelő összegű, azaz 7.072.727,- Ft összegű előirányzatot biztosít a 2017. évi költségvetés dologi kiadások sora terhére.
3. ügyvédi költség megfizetésére – pályázat nyertessége esetére – a pályázati felhívásban meghatározott nettó 750.000.000,- Ft összegű irányár 0,3%-ának megfelelő összegű, azaz 2.250.000,- Ft+áfa összegű előirányzatot biztosít a 2017. évi költségvetés dologi kiadások sora terhére.
4. felkéri a polgármestert, hogy határozat végrehajtása érdekében a szükséges intézkedéseket tegye meg és a megtett intézkedésekről, valamint a DUNA-ÁG INVEST Kft. „f.a.” felszámolási eljárásában bekövetkező eseményekről készítsen beszámolót a Képviselő-testületet 2017. novemberi ülésére.
5. felhatalmazza a polgármestert a III. pont alapján fizetendő jutalék szabályszerű megfizetéséhez az Önkormányzat bankkártyájának használatára.

Határidő: 2017. október 09.

Felelős: Marton Sándorné, a Pénzügyi Bizottság elnöke